Kosticovce

Kosticovce alebo bezzubé veľryby (lat. Mysticeti; iné slov. a lat. názvy pozri nižšie) sú veľký taxón radu veľryby (Cetacea). 

Obyčajne má taxonomickú úroveň podrad či parvrad, menej často infrarad, staršie občas rad.

 Názvy 
Slovenské názvy tohto taxónu sú: kosticovceBURNIE, D. et al. Zviera. Bratislava: Ikar. 2002. S. 162, kosticové veľrybyROZHODNUTIE KOMISIE (EÚ) 2017/848 zo 17. mája 2017, ktorým sa stanovujú kritériá a metodické normy určovania dobrého environmentálneho stavu morských vôd a špecifikácie a štandardizované metódy monitorovania a posudzovania a ktorým sa zrušuje rozhodnutie 2010/477/EÚ, veľryby kosticovéFERIANC, O. Zoologia pre VII. a VIII. triedu slov. gymnázií...1941. S. 196, [zriedkavo] kosticovitéveľryba. In: PAULIČKA, I. Všeobecný encyklopedický slovník S-Ž. 2002. S. 764, bezzubé veľrybyBREHM, A. E. Život zvierat 4. Bratislava: Obzor. 1971. S. 265, veľryby bezzubé, bezzubé, [len ako podrad] veľryboblížneTRNKA, A. Zoológia chordátov. Pedagogická fakulta Trnavská univerzita. 2018. ISBN 978-80-568-0166-6. S. 95. Staršie slovenské názvy sú: veľrybykytovci. In: Slovenský náučný slovník II. 1932. S. 281Rízner, Ľ. V. Živočíchopis. Uh. Skalica 1875. S. 58, kyty.

Vedecké (latinské) názvy tohto taxónu sú: Mysticeti, Mysticeta, Mysticete, Mystaceti (Mystacoeti), Mystacoceti (Mystacocoetivelryby. In: Masarykův slovník naučný VII. 1933. S. 603), Mystacoceta, [rad] Mysticetiformes, Anodontocete, Microzoophaga, Cete edentataSchreber, J. Ch. D. Die Säugthiere in Abbildungen nach der Natur mit Beschreibungen (Siebenter Theil): Die Ruderfüßer und Fischzitzthiere — Erlangen, 1846 (1847). S. 167 a nasl.  , Cetacea edentula, Balaenoidea [názov Balaenoidea mal a má aj iné významy], [čeľaď] Balaenidae [dnes má čeľaď Balaenidae užšie významy], [čeľaď] Balaenida, [čeľaď] Balanadae, [čeľaď] Balaenae, [čeľaď] Balaenodea, [čeľaď] Balenidia, [tribus] Balaenina, [tribus] Vermivora, [rod] Balaena [t.j. rod Balaena v najširšom zmysle; dnes má rod Balaena oveľa užší rozsah]. Treba poznamenať, že v prvej polovici 19. storočia tento taxón (vtedy obyčajne chápaný ako čeľaď) občas zahŕňal aj dnešné vorvaňovité (Physeteridae) v širšom zmysle.SCOTT, A. W. Mammalia, recent and extinct; an elementary treatise for the use of the public schools of New South Wales. 1873. S. 63 Mammalogy. In: The English Cyclopedia, division 2 - Natural History, vol. 3. 1867. S. 646, 650, 653 

Prvé z vyššie uvedených vedeckých mien pochádzajú zo slov mystax (fúzy po grécky) a cetus (veľryba po latinsky).

 Opis 
Rozlišujúci prvok medzi bezkosticovcami a týmto podradom je ten, že kosticovce majú dva rady dosiek, tzv. kostíc, namiesto zubov v hornej čeľusti, ktorými filtrujú korisť z vody. Zuby sa nachádzajú iba v zárodočnej fáze.

Najnápadnejšia na kosticovcoch je ich veľkosť, sú ešte väčšie než bezkosticovce. Samičky sú väčšie než samce. Sú to zďaleka najväčšie žijúce živočíchy. Majú dva dýchacie otvory, čo spôsobuje, že ich výdych tvorí fontánku tvaru písmena V.

 Potrava 
Kosticovce nemajú zuby. Potravu lovia tak, že zaplavia svoju tlamu morskou vodou, ktorá obsahuje kôrovce, potom tlamu zavrú a vytvoria tlak zdvihnutím jazyka smerom k podnebiu a tým vytlačia vodu a uväznia malé oceánske živočíchy, napríklad krily alebo planktónne kôrovce.

Filtrovanie potravy ako druh stravovania používajú napríklad aj plameniaci. Pretože jednotlivý kôrovec je maličký, musia kosticovce nabrať obrovské množstvá vody, ktoré ich obsahujú k tomu aby prežili.

 Správanie 
 Migrácia 
Kosticovce žijú vo všetkých oceánoch. Všetky druhy sa sťahujú podľa sezón. Leto trávia v studených vodách vo vyšších zemepisných šírkach, kde sa venujú konzumácii potravy. Na jeseň sa presúvajú do teplejších vôd, kde sa pária a rodia mladé. Vráskavec sivý má dokonca najdlhšiu migračnú trasu zo všetkých cicavcov.

 Skákanie 
Aj napriek ich enormnej hmotnosti, sú kosticovce schopné vymrštiť takmer celé svoje obrovské telo nad vodnú hladinu. Pre svoje akrobatické schopnosti sú znám najmä vráskavce dlhoplutvé, ale aj ostatní členovia podradu kosticovcov sú schopní prelomiť vodnú hladinu alebo aspoň hlasito plesnúť o hladinu svojou chvostovou plutvou. Po výskoku sa obracajú a padajú naspäť na chrbát. Príčinu tohoto chovania sa stále nepodarilo uspokojivo vysvetliť. Možno sa snažia vyvolať silné zvukové vlny, alebo sa snažia utlmiť svrbenie spôsobené kožnými parazitmi.

 Spevy 
Oproti bezkosticovcom, kosticovce nemajú schopnosť echolokácie. Zato však vedia vydávať zvuky v infrazvukovom pásme s vysokou hlasitosťou. Volania najväčších veľrýb sú počuteľné až niekoľko sto kilometrov ďaleko. Unikátne sú spevy vráskavca dlhoplutvého, ktoré sa skladajú zo zložitých sekvencií a ktoré sa u nich z roka na rok menia. Pravdepodobne sú používané pri dvorení.

 Systematika 
Kosticovce:
 †Titanocetus sammariensis
 ?rod †Mioceta
 ?rod †Siphonocetus
 rod †Tretulias
 rod †Ulias
 čeľaď †Aetiocetidae
 čeľaď †Janjucetidae- jediný rod Janjucetus
 čeľaď †Llanocetidae – jediný rod Llanocetidae
 čeľaď †Mammalodontidae – jediný rod Mammalodon
 infrarad Chaeomysticeti
 †Eobalaenoptera harrisoni
 †Imerocetus karaganicus
 †Isocetus depauwii
 †Piscocetus sacaco
 †Tiphyocetus temblorensis
 rod †Mauicetus
 rod †Mesocetus
 rod †Otradnocetus
 rod †Peripolocetus
 čeľaď veľrybovité (Balaenidae) – napr. rody Balaena – veľryba a Eubalaena – veľryba
 nadčeľaď Balaenopteroidea
 čeľaď †Aglaocetidae
 čeľaď vráskavcovité (Balaenopteridae) – napr. rody Megaptera- vráskavec a Balaenoptera – vráskavec
 čeľaď †Diorocetidae
 čeľaď †Pelocetidae
 nadčeľaď Cetotherioidea
 rod †Mixocetus
 čeľaď Cetotheriidae - napr. rod Caperea – veľryba (ktorý sa alternatívne zaraďuje ako monotypická nadčeľaď Balaenoidea/čeľaď Neobalenidae a staršie sa zaraďoval do čeľade Balaenidae)
 čeľaď veľrybovcovité (Eschrichtiidae) – napr. rod veľrybovec; táto čeľaď sa najnovšie zaraďuje ako súčasť čeľade Balaenopteridae Michael R McGowen, Georgia Tsagkogeorga, Sandra Álvarez-Carretero, Mario dos Reis, Monika Struebig, Robert Deaville, Paul D Jepson, Simon Jarman, Andrea Polanowski, Phillip A Morin, Stephen J Rossiter, Phylogenomic Resolution of the Cetacean Tree of Life Using Target Sequence Capture, Systematic Biology, Volume 69, Issue 3, May 2020, Pages 479–501, https://doi.org/10.1093/sysbio/syz068
 nadčeľaď †Eomysticetoidea
 čeľaď †Cetotheriopsidae
 čeľaď †Eomysticetidae

 Iné projekty 

 Zdroje 

 Paleobiology Database